कक्षाओं में अव्वल रहे विद्यार्थियों का सम्मान, स्कूल के लिए बेंच भी दी
एनटीपीसीमें कार्यरत कंपनी यूटिलिटी पावरटेक लिमिटेड की ओर से नैगम सामाजिक उत्तरदायित्व नीति के तहत यूपीएल मेरिटोरियस अवार्ड दिया गया। मुख्य अतिथि महाप्रबंधक डी. नंदी अपर महाप्रबंधक (मानव संसाधन) राजीव कुमार जैन थे। अध्यक्षता राजेंद्र प्रसाद, प्रभारी यूपीएल, ने की। कार्यक्रम के तहत उच्च प्राथमिक विद्यालय, बमूलिया जोगियान के कक्षा 5वीं एवं 8वीं में प्रथम, द्वितीय एवं तृतीय स्थान पर रहे विद्यार्थियों को सम्मानित किया गया। इसी तरह बालिका उच्च माध्यमिक स्कूल अंता में कक्षा 10वीं एवं 12वीं में प्रथम, द्वितीय एवं तृतीय स्थान पर रही छात्राओं को भी अवार्ड दिया गया। इस अवार्ड के अंतर्गत तीन हजार, दो हजार एवं एक हजार रुपए दिए गए। साथ ही यूपीएल की ओर से उच्च प्राथमिक स्कूल ख्वासपुरा को 50 जोड़ी बेंच डेस्क तथा उच्च प्राथमिक स्कूल बमूलिया जोगियान को वाटर कूलर वितरित किया गया। इस अवसर पर यूपीएल के कर्मचारी, बमूलिया जोगियान स्कूल के प्रधानाध्यापक जगदीश प्रसाद मीणा एवं अन्य शिक्षक मौजूद थे। संचालन सौमित्रा राय एवं पंकज जोशी ने किया।
अंता. एनटीपीसी की ओर से स्कूली बच्चों को सम्मानित किया गया।
hin_Deva hin_Deva hin_Deva